


Eduardo Vivancos: Esperanta Legendo 


“En Esperantujo ni ofte parolas pri junuloj, sed ni ne forgesu la maljunulojn, 
kiuj konstruis la movadon kaj komunumon, kiujn ni ĝuas hodiaŭ, skribis 
antaunelonge mia amiko Mateo Chisholm, el Toronto, pri Eduardo Vi- 
vancos (foje esperantigita Vivankos). 97-jara Eduardo estis honorita pro 
elstara agado dum la ferma ceremonio de la UK en Seulo. Naskiĝinta en 
Barcelono en 1920, Eduardo Vivancos estas esperantisto ekde la 1930- 
aj Jaroj. Li partoprenis la Hispanan Intercivitanan Militon kaj eĉ instruis 
Esperanton al siaj kamaradoj en la fronto. Eduardo havas mirinde firman 
memoron kaj senlimajn rakontojn pri la milito kaj la posta ekziliĝo en la 
koncentrejoj en Francio, antau lia translokiĝo al Toronto en 1954. Mi ekko- 
nis lian vivon dank al Javier Alcalde — esperantisto, loĝanta en Barcelono, 
kiu venis al Kanado ĉi-printempe por fari serion da intervjuoj por la 
biografio de Eduardo. Javier afable konsentis respondi miajn demandojn! 
Intervjuis Jenja Amis 


La biografio de Eduardo enkadriĝas 


en tiu ideo. 
J.A. En La Arto Labori Kune Hum- 


phrey Tonkin klarigas al Mark Fettes, 
ke li ĉiam klopodas apliki tion, kion li 


lernis en Esperantujo, en la eksteran 
mondon kaj ankaŭ male. Tiu frazo 
frapis min. Mi estas esploristo pri so- 
ciaj sciencoj kaj pacaj studoj kaj tiel 
havas konkretajn talentojn kaj sper- 
tojn. Profesie mi intervjuis multajn 
homojn por malsamaj esplorprojektoj. 
Ekzemple, mi iniciatis kolekton de 
longaj filmintervjuoj kun katalunaj pa- 
cifistoj, kiu celas konstrui ampleksan 
memoron de tiu paca movado kla- 
rigata de siaj ĉefroluloj. La afero gravas 
kaj urĝas, ĉar homoj maljuniĝas kaj 
finfine mortas. lam mi komprenis, ke 
indus fari ion similan en nia movado. 


J.A.: Mi aktivas en vikipediaj rondoj, 
ĉefe en tiu kataluna. Tie mi verkis cen- 
ton da biografietoj de esperantistoj. 
Inter ili, la figuro de Eduardo aparte 
interesis min. Temis pri barcelonano, 
kiel mi, kiu travivis la plej dramajn 
eventojn de nia nuntempa historio. 
Juna idealisto, li batalis kontraŭ la fa- 
ŝismo kaj suferis ekziliĝon kaj kon- 
centrejojn. Por la homoj de mia ge- 
neracio temas pri mitaj okazaĵoj. An- 
kaŭ mi forte kontraŭas faŝismon. Ali- 
flanke, Eduardo estis atleto, kiu pre- 
paris sin por la popolaj Olimpiaj lu- 

doj de Barcelono en 1936, kiam okazis 
la milita puĉo. Ĉar ankaŭ mi amatore 
maratonas, jen alia elemento, kiu kun- 
ligas nin. 


J.A.: Unue gravis krei konfidan rila- 
ton kun lia filo Floreal, kiun mi kon- 
taktis pere de helpemaj kanadaj sam- 
ideanoj. Tiel mi konsciis, ke la ideo 
de tiu projekto vekis grandan intere- 
son en Eduardo kaj pro tio Floreal 
varme subtenas ĝin. Li ankaŭ ŝatas, ke 
mi alproksimiĝas al tiklaj temoj el res- 
pektema sinteno. En Toronto mi vizi- 
tis Eduardon ĉiutage dum semajno. 
Laŭ interkonsento, temis pri duhoraj 
babiladoj matenmeze, ĉiam en Espe- 
ranto. Pacience li respondis ĉiujn mi- 
ajn demandojn. Tio postulis grandan 
strebon, ĉar mi ofte miksis temojn 


Esperanto 





kaj epokojn. Vespere mi transskribis 
la registraĵon, kio pensigis min pri no- 
vaj demandoj. Nun ni daŭrigas tiajn 
konversaciojn telefone. Tre emocie es- 
tas laŭtlegi al li malnovan leteron aŭ 
artikolon, kaj vidi kiel tio spronas liajn 
memoraĵojn. 


Ĵ.A.: Ĉu estas aliaj esploristoj, kiuj jam 
pritraktis la vivon de Eduardo? 


J.A.: Neniu laŭ mia scio klopodis ver- 
ki seriozan biografion pri li. Tamen, li 
ja estis ŝlosila informa fonto por aliaj 
biografiaj verkoj, kiel tiuj pri Jaume 
Grau Casas (vidu Tagoj kaj Ruinoj), 
Germinal Gracia kaj Jozefo Del Amo. 
Ankaŭ por la Laboristaj Kronikoj fare 
de Antonio Marco Botella. Plurfoje oni 
petis de li informojn pri la rilato inter 
Esperanto kaj anarkiismo kaj pri la 
popolaj Olimpiaj ludoj (ekzemple, bra- 
zila televido intervjuis lin tiurilate). 
Ĉiuj tiuj kunlaboraĵoj, kiujn mi paŝon 
post paŝo kolektas, multe helpas al 
mia esploro. 


Ĵ.A.: Ĉu vi ricevis ioman subtenon de 
iuj organizaĵoj aŭ esperantistoj ? 


J.A.: ESF malavare akceptis subvencii 
mian flugbileton al Kanado. Tiu vizito 
estis turnopunkto por la esploro, ĉar 
mi konatiĝis persone kun Eduardo 
(kaj kun Floreal), kaj plifirmigis nian 
necesan konfidan rilaton. Ĉiun alian 
elspezon mi mem pagis. 


Ĵ.A.: Ĉu Eduardo povas bone memori la 
eventojn de antaŭ sepdeko da jaroj? 


J.A.: Kurioze, li sufiĉe bone memoras 
la okazaĵojn de antaŭ 70 kaj 80 jaroj, 
eĉ pli bone ol tion, kio okazis antaŭ 
10 aŭ 20 jaroj. Tamen, kompreneble 
lia memorkapablo ne perfektas kaj 
mi devas konfirmi ĉiun detalon per 
pluraj fontoj, inkluzive de historiaj fa- 
kaj verkoj, sed ankaŭ de amikoj kaj 
familianoj kiel lia filo aŭ lia fratino, la 
gravega SAT-aktivulino Juliette Ter- 
nant. Ne malofte, mi uzas tiucele tek- 
stojn verkitajn de Eduardo mem en 
epokoj pli proksimaj al tiuj okazaĵoj. 
Ĵ.A.: Ĉu konserviĝis aliaj dokumentoj, 
kiuj atestas pri liaj travivaĵoj — fotoj, 
leteroj ktp? 


J.A.: Bedaŭrinde, granda parto de 
lia persona arĥivo perdiĝis en pluraj 
momentoj, ĉefe kiam Eduardo trans- 
lokiĝis al la maljunulejo. Bonŝance, 
Juliette konservas leterojn de li sen- 
ditajn en la 1930-aj kaj 1940-aj jaroj, 
kiam li kaj la patro estis en Francio 
kaj ŝi kaj la patrino ankoraŭ en Bar- 
celono — Parenteze, ankaŭ la historio 
de ŝia alveno al Francio kiel refuĝinto 
estas kortuŝa kaj emociplena — Aldone, 
multajn interesajn fotojn kaj kelkajn 
filmetojn mi jam kolektis. Kaj eĉ ori- 
ginalan taglibron verkitan de Eduardo 
en 1936-37, kiu estas vera juvelo. En ĝi, 
beletre, freŝe kaj senteme, adoleskanto 
rakontas pri siaj unuaj travivaĵoj pri 
amo, Esperanto, milito ktp. 

Ĵ.A.: Kie vi estas nun en la projekto? 


J.A.: La projekto montriĝis pli am- 
pleksa ol antaŭvidite. Estas multe da 
fadenoj, kiujn mi ŝatus esplori. Krom 
Eduardo, mi intervjuis dekon da ho- 
moj kaj vizitis UEA- kaj SAT-arĥivojn, 
interalie. Aldone, esperantistoj kiuj 
ekkonas la projekton, daŭre kontaktas 
min por transdoni interesajn mate- 
rialojn. Kaj ĉar ne ĉiuj internaciaj le- 
gantoj scios pri la menciitaj histo- 
riaj eventoj, nepras priskribi detale 
la kuntekston en ĉiu epoko. Resume, 
serioza biografio postulas multe da 


tempo kaj mi ne trorapidigos la pro- 
cezon. Tamen, mi decidis eldoni bal- 
daŭ alian publikigaĵon. Temas pri 
antologio de tekstoj verkitaj de Edu- 
ardo, kelkaj el ili malfacile troveblaj. 


Ĵ.A.: Dua libro! Ĉu vi povas diri ion pri 
la enhavo de tiu antologio? 


J.A.: Kvankam verkitaj en malsamaj 
epokoj (kaj en malsamaj lingvoj), mul- 
taj eroj pritraktas tiujn eventojn, kiuj 
profunde frapis lin: Olimpiaj ludoj, 
liberecana revolucio, milito, koncen- 
trejoj... Inter ili elstaras lia taglibro, 
kiu neniam antaŭe estis eldonita. Li 
ankaŭ verkis sufiĉe pri la Esperanta 
movado. Alivorte, liaj tekstoj abundas. 
Ekzemple, dum 10 jaroj li estis kon- 
stanta kunlaboranto de kataluna re- 
vuo. Tio signifas, ke malfacilis fari la 
elekton de la tekstoj. Tiun antologion 
enkondukos eseo mia, kiu kunteksti- 
gos la tekstojn de Eduardo, kaj kiu 
helpos al mi konstrui la argumentan 
linion de lia kompleta biografio. 


Ĵ.A.: Kio estas la plej grava afero, kiun 
vi lernis de Eduardo? 


J.A.: Sen esti gravulo (t.e. profesoro, 
sciencisto), Eduardo kapablis efiki ek- 
ster Esperantujo. Li funkciigis la inter- 
nacian lingvon en la liberecana mova- 
do kaj tiel helpis konstrui pontojn in- 
ter Azio kaj Okcidento. Temas pri stran- 
ga kazo de politike konscia homo, sed 
maldogmema, kiu ŝajnas praktiki la za- 
menhofan filozofion de La Vojo. Post 
tragikaj travivaĵoj, li sukcese motoris la 
Esperantan movadon en Toronto dum 
jardekoj. Tie en 1973 li ĉeforganizis la 
unuan SAT-kongreson ekster Eŭropo, 
al kiu laŭ la lokaj aktivuloj ankoraŭ 
ŝuldas la bona financa situacio de la 
Toronta klubo. Alice Kazmierowski, 
kiu ekkonis lin kiel infano antaŭ 
60 jaroj, difinas lin kiel la perfektan 
esperantiston. Kial? Trivorte: espero, 
obstino kaj pacienco. 


Ĵ.A.: Kiujn sekvojn vi esperas, ke havos 
via laboro? 


J.A.: Unue, mi celas proksimigi al 
la publiko sufiĉe malkonatan espe- 
rantiston kaj liajn atingojn, kiel la 
revuo Senŝtatano, kiun li fondis kaj 

redaktoris. Due, mi revenas al la ideo 
konstrui (kunlabore) la memoron de 
nia movado klarigata de siaj ĉefroluloj. 
Jen ekzemplo: post unu el la prelegoj, 
kiujn mi faris pri tiu esploro, japana 

samideano alproksimiĝis. Li konfidis 
al mi, ke mia projekto inspiris lin fa- 
ri ion similan pri elstara japana espe- 
rantisto. Mi ege ŝatus se mia verko 
spronus tiajn reagojn en aliaj homoj. 


Ĵ.A.: Dankegon pro via tempo! Ĉu vi 
povus, por la fino, mencii tun anekdoton el 
la taglibro de Eduardo? 


J.A.: Kiam ekis la milito en Hispanio 
Eduardo estis 16-jaraĝa, tro juna por 
lukti en la tranĉeoj. Tamen, li volis 
helpi en la batalo kontraŭ la faŝismo 
kaj decidis iri al hospitalo por doni 
sangon. Li faris tion kaŝe de siaj 
gepatroj, ĉar interalie, tiutempe ne 
klaris, ke oni facile rehavos la sangon 
donitan. Ankaŭ la maniero doni san- 
gon surprizos la leganton. En tiu epo- 
ko, temis pri rekta sistemo: de brako al 
brako. En sia taglibro, Eduardo kortuŝe 
priskribas siajn travivaĵojn tiurilate, 
laŭlitere la senton savi unu vivon, la 
sinceran brakumon de la familianoj 
de la vundito post la operacio... 
dum ekstere daŭras la bombado de 
Barcelono. 

Lando/valuto MG MI(-D MA(-D) SA Kto SZ PT ALIAJ Luksemburgo laŭ Belgio; Kipro kaj Malto laŭ 

: Slovenio. 
Aŭstralio/dolaro lb 37 92 55 38 184 Wu 
Aŭstrio/eŭro 11 26 64 41 25 128 78 TARIFOA Bahamoj, Honkongo, Korea Respubliko, 
Belgio/eŭro di 26 64. 41 25 128 78 Singapuro, Sud-Afriko, Tajvano. 
Brazilo/eŭro 5 13 o? 19 2 64 39 o ; ; ON 
ordoj svacle s'ŭ = de Ŝe S e LI TARIFOB Ciuj ceteraj landoj ne jam menciitaj. 
Ĉeĥio/krono 199 480 1200 € 765 € 460 2400 1440 MG Membro kun Gvidlibro plus la revuo Esperanto 
Danio/krono TLO) 190 475 300 180 950 »/0 rete. 
= REVAL i se = ~i = = S= MJ(-T) Membro kun Jarlibro plus la revuo Esperanto 
EO kio 1 26 6A 1 25 128 78 rete kaj, ĝis inkl. 35 jaroj, membreco en TEJO 
Germanio/eŭro 11 26 64 a 25. 1288 78 kun Kontakto sen plia pago. 
Greklando/eŭro ; 21 91 32 20 = 102 63 MA(-T)  Membro-Abonanto, kiel MJ(-T) plus la revuo 
Hispanio/eŭro (Ul 26 64 41 25 128 78 Esperanto. 
Hungario/ forinto 2100. 5200. 13000. 8300. 5000. 26000. 15600 ' | 
Jrlando/eŭro 11 96 64 41 95 178 78 DM(-T) Dumviva Membro pagas por la tuta vivo en 
Islando/eŭro 11 96 64 38 4. 128 78 unu fojo 25-oblon de la kotizo MA. Oni ricevas 
Israelo/eŭro 8 19 17 98 17 94. 57 la Jarlibron, la revuon Esperanto, kaj, ĝis inkl. 35 
Italio/eŭro I 96 64 41 75 128 78 jaroj, membrecon en TEJO kun Kontakto. 
Japanio/eno 1350 (3400 8500 5100 3100 17000 10200 DMJCT) Dumviva Membro kun Jarlibro pagas por la 
Kanado/dolaro lo 37 92 95 33 l MM tuta vivo en unu fojo 25-oblon de la kotizo MJ. 
Kroatio/ kunao 145 105 265 170 = 100 530 315 Oni ricevas la Jarlibron kaj, ĝis inkl. 35 jaroj, 
E okooo! o l = p = = = = membrecon en TEJO kun Kontakto. 
Nederlando/eŭro Ul 26 64 41 25 128 78 PT Patrono de TEJO pagas 3-oblon de la kotizo 
Norvegio/krono 96 240 600 360 € 216 120€0 720 MJ (ne inkluzivas membrecon). Oni ricevas la 
Nov-Zelando/dolaro — 17 42 105 63 e Zl IDAS revuon Kontakto kaj aliajn eldonaĵojn de TEJO. 
ere i 2 ; = = Si LG = SZ Membro de Societo Zamenhof, aparta societo 
o EO ikaj 6 14 35 21 13 70 4 por financaj apogantoj de UEA (ne inkluzivas 
SNO O - 18 45 29 18 90 54 membrecon en UEA). La minimuma kotizo estas 
Slovenio/eŭro 9 2 51 32 20 102 63 duoblo de MA. 
Svedio/krono 96 240 600 a 91 ZOO 720) SA Simpla Abonanto al la revuo Esperanto, sen 
Svislando/franko I 30 75 45 2/ 150 90 membreco en UEA. 
Usono/dolaro 13 31 78 47 29 156 93 
TARIEO Aro ; 18 45 „7 16 90 54 Kto Abonanto al la revuo Kontakto, sen membreco 


en UEA/TEJO. 

